عبدالاحد اخوندزاده (غریبک)

عبدالاحد اخوندزاده چي په (غريبك) سره مشهوره وو د كندهار دزړې جامع پخوانی خطيب او امام او د خداي بخښلي عبدالخالق اخوندزاده زوي د مرحوم عبدالشكور اخوندزاده لمسئ د عبدالسلام اخوندزاده كړوسئ دشعيب اخوندزاده كوسئ او سليمان كودئ دئ .

 دغریبک ټبر 
ارواښاد غریبک د پښتنو دكاكړانو له ټبره څخه د سران نيكه (سنځرنيكه ) د زوي((حمزه ))له او لادې څخه دی اوپه ژوندوني يې يو ورور د عبدالواسع اخوندزاده په نوم هم درلود چي ددې ورور په مل يې دوې مېرمني دده په ژوند كي وفات سويدي او يوه يې دده ترمړیني وروسته وفات سوېده. دغریبک په پنځلسو تنو اولادونو كي دحاجي عبدالحميد((غمجمن )) په نوم يوزوي او يوه لور پاته سویدي.

 استوګنه يې 
نيكونو يې دحاجي مير ويس خان نيكه دپاڅون څخه څو كاله مخكي دلورلايي څخه لمړئ كلات او بيا كندهار ته د كورنيو ترپګنيو پراساس كوچ كړيدي او پر هغه ځای چي دوی استوګن سويدي دلته يې يو كلي او يو مسجد جوړ كړي چي وروسته دلوړ درشل احمدشاه بابا په دوره كي پر دې سيمه باندي دكندهار د احمد شاهي ( اشرف البلاد ) ښار څلورمه ناحيه واقع سوېده. غریبک اخوندزاده د څلرمي ناحيې د باميزو په لمړۍ كوڅه كي پخپل پلارني ټاټوبي كي چي دزړې جامع شمال ختيځ اړخ ته موقعيت لري په ( 1274 ) لمريز كال كښي زوكړی دی اوپه ( 1329 ) لمريز كال كي یې له فاني څخه سترګي پټي كړيدي او پخپله پلارنۍ هديره كي چي د كندهار ښار شمال پلو ته دكوټ بابا دكوڅې په ها خوا پرته ده او زوړ منار یې اوس (په ۱۴۰۱ل کال کي ) په څنګ کي دچپه کېدوپه حال کی ولاړدی خاوروته سپارل سوی دی .

 زده كړي يې 
دا چي ددې كورنۍ پلرونه سلسله پر سلسله ديني عالمان تېر سويدي نو ددې كورنۍ دنورو غړو غوندي مر حوم (غريبك) هم له خپل پلار عبدالخالق اخوندزاده څخه په فقه ، صرف، نحوه ، حديث ، عقايد ، منطق ، او رياضي كي زده كړي ترلاسه کړي دي ، تر دې سر بېره يې دكتابتون له اثارو څخه څر ګندېږي چي نوموړي دستورو پېژندني ( علم النجوم ) او تصوفو سره هم علاقه درلودل او په تصوفو كي یې ديوخليفه غوندي دنده پر غاړه در لوده چي په دې اړخ كي يې ځيني موريدان هم په كمال رسولي دي ، په طريقو كښي يې دعالي نقشبنديې شريفي طريقه غوره اودخپلو كورنۍ دروحانيونو پليوني (پيروي) كړېده .
 شغل 
عبدالاحد اخندزاده مرحوم د کندهار ښار د څلورمي ناحیې زړې جامع تر خطابت او امات سربیره د کتابونوښه صحاف وو، چي خپله ورځنی کفالت یې هم له همدې لاري کاوه ، د ذوق له اړخه یې د سیمي په سطحه د نايي مشقي قلم د خطاطۍ ساری نه درلود، پر سېاه مشق، ثلث، نسخ ، نستعلیق، دېواني، کوفي او اخباري خط برلاسی وو،

 سرچینې 
کتاب : ایا غریبک پېژنی/ لیکوال / استاد نوراحمد قرآن مل دحاجي عبدالحمید کاکړ زوی اودعبدالاحد اخوندزاده لسمی